Kjære kreftkoordinator!

Kommunenes kreftkoordinator er en viktig støttespiller for den som får en kreftdiagnose og deres pårørende. En kreftdiagnose kan skape angst og bekymring hos den som blir syk og mange har behov for å møte likesinnede. Derfor har likepersonsarbeidet alltid vært en viktig del av Brystkreftforeningens arbeid for personer med brystkreft og deres pårørende.

Likepersons­tjenesten handler om kontakt mellom mennesker som kan forstå og støtte hverandre på bakgrunn av sine erfaringer med brystkreft. Likepersonenes erfaring kan være til hjelp for andre som opplever å få brystkreft tett på livet, enten som diagnostisert, pårørende eller som på grunn av arv har høyere risiko for å få sykdommen. Likepersonstjenesten er et viktig tilbud utenfor det medisinske behandlingsapparatet.

Alle som er berørt av brystkreft kan benytte seg av tilbudet. Vi er her hvis noen trenger noen å snakke med, for støtte eller oppmuntring. Brystkreftberørte kan møte en likeperson til samtale ansikt til ansikt eller per telefon. Likepersonen kan være med den brystkreftrammede som støttespiller til ulike møter med helsetjenesten eller andre instanser hvis det er ønskelig. Likepersonstjenesten arrangerer samtalegrupper, kafetreff, turer og andre aktiviteter ofte i samarbeid med Brystkreftforeningens lokalforening. Dette kan være et trygt, hyggelig og godt møterom for den brystkreftrammede.

Vi kan tilby:

Alle som er diagnostisert med brystkreft i din kommune kan få tilbud om kontakt med en likeperson fra Brystkreftforeningen.

Vi kommer gjerne på et møte til deg, der vi kan informere litt mer om likepersonstjenesten og aktivitetene i lokalforeningen vår.

Du finner våre likepersoner på Brystkreftforeningens hjemmeside under *Finn din likeperson*. <https://www.brystkreftforeningen.no/noen-a-snakke-med/> Likepersonene er også listet opp under hvert lokallag.

Med ønske om et godt samarbeid,

vennlig hilsen

Brystkreftforeningen (lokalforeningsnavn)

Navn lokalforeningsleder/likepersonsleder/likeperson

Telefon/epost